K. W. Blomqvist

K. W. Blomqvist (30. heinäkuuta 1947 Helsinki – 22. marraskuuta 2006 Helsinki) oik. Klaus William Blomqvist oli suomalainen säveltäjä, sanoittaja, toimittaja ja radiojuontaja. Hänen kuuluisin kappaleensa oli ”Metsämökin tonttu”, jolla Jussi & The Boys voitti Syksyn sävel -kilpailun 1974. Blomqvist toimi yhteistyössä erityisesti Jussi & The Boysin ja Hullujussin kanssa.

K. W. Blomqvist oli amerikkalaisen rock'n rollin, rockabillyn ja countryn asiantuntija. Hän toimi 1990-luvulla Yleisradion Radiomafiassa vanhaan rockiin ja niin sanottuun juurimusiikkiin erikoistuneen Tutti Frutti Rock'n Roll Show’n toimittajana ja juontajana nimellä ”The Hound Dog Man”. Siviiliammatiltaan Blomqvist oli Ilmailulaitos Finavian lennonvarmistusasioista vastaava apulaisjohtaja.

Lähteet

Aiheesta muualla 
 
 
 Rytmimusiikin Syke: The Hound Dog Man Party - K.W.Blomqvist Memorial Concert

Suomalaiset säveltäjät
Suomalaiset lauluntekijät
Vuonna 1947 syntyneet
Vuonna 2006 kuolleet